open-index/open-wikipedia-markdown huggingface dataset:
צעצוע פח

**צעצוע פח** (באנגלית: **Tin Toy**) הוא סרט אנימציה קצר אמריקאי של אולפני פיקסאר, בבימויו של ג'ון לאיסטר, שיצא בשנת 1988. "Don't Worry, Be Happy" הוא השיר היחיד עם מילים שנשמע בסרט.

## תקציר
הסרט מתרחש בחדר אחד, והדמויות הראשיות בו היא צעצוע נגן להקה מכני בשם טיני, ותינוק בשם בילי. כבר בתחילת הסרט מגלה טיני כי בילי הוא תינוק שובב שיכול לגרום לנזק רב, ומנסה לצאת מהישג ידו. כלי הנגינה בגב הצעצוע מתחילים לנגן תווים, ומושכים את תשומת ליבו של בילי. טיני מתחיל לרוץ, ובילי רודף אחריו. טיני מבחין בכיסוי מתחת לספה, ושם מגלה צעצועים רבים אחרים שהסתירו את עצמם מבילי שם מאחר שהם גם חוששים, וחוו אותה חוויה. מבלי שהוא מודע לכך, תוך כדי הליכה ומנסה למצוא את טיני ואת הצעצועים האחרים, בילי נופל לרצפה ומתחיל לבכות. טיני, שמרחם על התינוק, ניגש אליו בניסיון לעודד אותו. בילי, כשראה את טיני, מפסיק לבכות ותופס את הצעצוע, מטלטל אותו לרגעים ספורים, ולאחר מכן מוסחת דעתו על ידי הקופסה שבה נארז הצעצוע. טיני עוקב אחר בילי סביב החדר בניסיון להשיג את תשומת ליבו, וזה ממשיך להתעלם ממנו. בסופו של דבר, מעדיף בילי לשחק עם קופסאות ותיקים מאשר עם צעצועיו, ושאר הצעצועים יכולים לצאת לחופשי מהמחבוא.

## פרסים
הסרט הקצר זכה בפרס אוסקר לסרט המונפש הקצר הטוב ביותר לשנת 1989.

## קישורים חיצוניים
* 

קטגוריה:סרטים בשימור ספריית הקונגרס
קטגוריה:זוכי אוסקר: הסרט המונפש הקצר הטוב
קטגוריה:סרטים קצרים של פיקסאר
קטגוריה:סרטים על תינוקות
סינדרלה (שיר)

"**סינדרלה**" הוא שיר שהוקלט על ידי הצמד הישראלי האולטראס, ביחד עם הזמרת-יוצרת הישראלית נועה קירל. השיר יצא לאור ב-5 בספטמבר 2018, על ידי חברת התקליטים הישראלית Mobile1 Music.

השיר הגיע למקום השני במצעד ה-TV של מדיה פורסט.

## רקע וכתיבה
השיר נכתב על ידי דן ברטוב, אלי פרץ וסאבלימינל, הולחן על ידי וולטר גרזימלה, אבי בנדי, דן ברטוב, אלי פרץ וסאבלימינל והופק על ידי אבי בנדי. השיר משלב את סגנונות ההיפ הופ והפופ הלטיני. בכמה קטעים בשיר, ניתן לראות את השפה הספרדית.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי לירן סגל והועלה לערוץ היוטיוב של האולטראס ב-5 בספטמבר 2018. בקליפ ניתן לראות את האולטראס וקירל מהלכים בשוק ענק מלא אנשים תוך כדי שהם שרים את השיר.

נכון לדצמבר 2019, מונה הצפיות של הקליפ עומד על קרוב ל-10 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
סינדרלה
קטגוריה:שירי היפ הופ בעברית
קטגוריה:סינגלים בהוצאת Mobile1 Music
ישועה שבאבו

רבי **ישועה שבאבו** (ידוע גם כ**מהר"י זֵיין**) (מצרים, בערך ה'ת"ל, 1670 – צפת, בערך ה'ת"ק, 1740) היה מרבני מצרים וצפת תלמידו של רבי אברהם הלוי בעל הגינת ורדים, ומחבר ספר השו"ת **שערי ישועה** ועוד.

## ביוגרפיה
נולד לרבי אברהם במצרים בערך בשנת ת"ל. קיימות השערות שונות על מוצא משפחתו. היה תלמיד מובהק של בעל שו"ת גינת ורדים, רבי אברהם הלוי. כמו כן היה מקורב לגדולי מצרים האחרים, ביניהם לרבי אברהם יצחקי ולחותנו, רבי יוסף הלוי נזיר (בעל שו"ת מטה יוסף). שימש תחילה כסופר הכותב שטרות. בשנת ה'תס"א התמנה לתפקיד רבני בקהילת סיליינוס שבקהיר. מאז שנתמנה לדיין במצרים הפסיק לעסוק בכתיבת שטרות משום חשש לאיסור שוחד. באותה שנה נפטר אביו.

עלה לארץ בערך בשנת ה'תפ"ו והתיישב בצפת. שם היה מרבני העיר. הוא מכונה לעיתים בפוסקים "מרבני הגליל העליון". נפטר בצפת סביב שנת ה'ת"ק.

רבי אברהם ישראל זאבי אמר עליו שלרוב מכוין בפסקיו אל האמת והלכה כמותו.

דבריו מובאים פעמים רבות בספרות האחרונים שלאחריו (כגון הרב חיד"א בברכי יוסף, רבי עקיבא איגר בהגהותיו לשולחן ערוך, ועוד) כמקור חשוב.

## כתביו
*תשובות ממנו מופיעות בספרו של רבו **גינת ורדים**.
***פרח שושן** – הערות לשו"ת גינת ורדים של רבו. נדפס לראשונה בקושטא ה'תצ"ב.
*שו"ת **שערי ישועה**, מכון ירושלים ה'תשמ"ח
*שני ספרי דרשות שלו **שערי אורה** ו**שערי תורה** מצויים בכתב יד.
*הערות מגיליון השולחן ערוך שלו הודפסו בקובץ "בית אהרן וישראל" כרך כ"ב עמוד ז ואילך.

## קישורים חיצוניים
*
*

## הערות שוליים

קטגוריה:קהיר: רבנים
קטגוריה:מחברי ספרי שו"ת: ראשוני האחרונים
קטגוריה:צפת: רבנים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
מפל הקרח ראגוצקי

**מפל הקרח ראגוצקי** (באנגלית: **Ragotzkie Icefall**) הוא מפל קרח ברכס בריטניה, שבאנטארקטיקה.

רוחבו של מפל הקרח 4 קילומטרים, והוא ממקם במזרח-מרכז קרחון רגוצקי.

קרחון רגוצקי זורם במפל הקרח רגוצ'קי אל קרחון אלי והוא מהווה יובל מרכזי של קרחון זה.

## היסטוריה
### גילוי הקרחון
קרחון רגוצקי מופה באמצעות תצלומי אוויר שצולמו על ידי צי ארצות הברית.

### מקור השם
שמו של המפל ניתן לו על ידי הוועדה המייעצת לשמות אנטארקטיים.

המפל נקרא על שם רוברט א. ראגוצקי (Robert A. Ragotzkie), שהיה מנהל פרויקטים בתוכנית החקר האנטארקטית של ארצות הברית, בתחום מחקרי העמקים שאינם מכוסים קרח באנטארקטיקה. בנוסף הוא חקר את ארץ ויקטוריה בעונת המחקר 1963–1962.

## קישורים חיצוניים
* מפל הקרח ראגוצקי באתר הסקר הגאולוגי של ארצות הברית
* מפל הקרח ראגוצקי באתר הגאזט האנטארקטי של ממשלת אוסטרליה
* מפל הקרח ראגוצקי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפל הקרח

## הערות שוליים

רגוצקי
רגוצקי
קטגוריה:ארצות הברית באנטארקטיקה
איוואן בק

**איוואן בק** (בצרפתית: **Ivan Bek** או **Yvan Bec** בסרבית; 29 באוקטובר 1909 – 2 ביוני 1963) היה כדורגלן צרפתי-יוגוסלבי, ששיחק בעמדת החלוץ.

## ביוגרפיה
בק נולד לאב גרמני ואם צ'כית, בעיר בלגרד שביוגוסלביה של אז. בגיל 16 החל לשחק ב-BSK בלגרד, שם כבש 51 שערים ב-50 הופעות. בשנת 1928 עבר לקבוצה Mačva Šabac, ומשם עבר לשחק בסטה הצרפתית. בעונתו הראשונה הגיע עם סטה לגמר הגביע הצרפתי, אך הם הפסידו בו 2–0 למונפלייה. שנה לאחר ההפסד הגיעה סטה שוב לגמר הגביע, רק שהפעם ניצחה 1–3 את מ.כ צרפת כשבק כובש שניים מהשערים בתוספת הזמן. ארבע שנים לאחר מכן, עם אותה קבוצה, זכה בק בדאבל וסטה הייתה לקבוצה הצרפתית הראשונה להגיע להישג זה.

בנבחרת יוגוסלביה ערך בק 7 הופעות, בהן כבש 4 שערים בין השנים 1927–1931. בק ערך את הופעת הבכורה שלו נגד בולגריה ושנה לאחר מכן שיחק עבור הנבחרת באולימפיאדת 1928 שנערכה באמסטרדם. את כל הדרך למונדיאל 1930 עשו חברי נבחרת יוגוסלביה ובק בעזרת אונייה, כשהפליגו את כל הדרך מצרפת עד לאורוגוואי, שם התקיים הטורניר. בטורניר בק היה הכובש הפורה ביותר מבין שחקני נבחרתו, כשכבש 3 שערים וסיים עימה במקום הרביעי. 

בשנת 1933 הוא קיבל אזרחות צרפתית ושינה את שמו לאיבן בק. שנתיים לאחר מכן שיחק עבור נבחרת צרפת. במהלך מלחמת העולם השנייה היה בק חבר במחתרת הצרפתית. בשנת 1963 הוא נפטר מהתקף לב.

## קישורים חיצוניים

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:חלוצי כדורגל יוגוסלבים
קטגוריה:כדורגלני סנט אטיין
קטגוריה:כדורגלני ניס
קטגוריה:כדורגלני נבחרת צרפת
קטגוריה:כדורגלני נבחרת יוגוסלביה
קטגוריה:צרפתים שנולדו ב-1909
קטגוריה:צרפתים שנפטרו ב-1963
תפיסת קדם חזה

**תסמונת תפיסת קדם חזה** (באנגלית: **Precordial catch syndrome**) היא מצב רפואי שאינו מסכן חיים, בו חש החולה כאבים דוקרים באזור החזה. הכאב ממוקד לרוב בנקודה ספציפית בבית החזה ואינו מפושט בכל בית החזה, משתנה בנשיפה או בשאיפה ונמשך בדרך כלל פחות ממספר דקות. הכאב מתחיל בדרך כלל במנוחה ואינו מלווה בתסמינים נוספים כגון הזעה. כאבים בחזה מסוג זה עשויים לגרום לחרדה לחולה בשל החשש מכאב שעלול להעיד על מצבים לבביים מסכני חיים כמו אוטם שריר הלב.

הסיבה הבסיסית לתסמונת תפיסת קדם החזה אינה ברורה אך ככל הנראה מדובר במקור שאינו לבבי. יש הסבורים כי הכאב עשוי להיות מדופן החזה או מגירוי של עצב בין צלעי. גורמי סיכון לתסמונת כוללים לחץ פסיכולוגי והאבחנה מבוססת על התסמינים אותם מציג החולה. מצבים אחרים העלולים לייצר תסמינים דומים כוללים תעוקת לב, פריקרדיטיס, דלקת קרום הריאה וטראומה בחזה.

הטיפול הוא בדרך כלל באמצעות הרגעת הסובל מהתופעה, זאת כיוון שהכאב בדרך כלל חודל ללא טיפול ספציפי כלשהו. תסמונת תפיסת קדם החזה שכיחה יחסית בקרב ילדים בגילאי 6 עד 12 ופחות שכיחה אצל מבוגרים. זכרים ונקבות מושפעים באופן שווה. התסמונת תוארה בשנת 1955.

## סימנים וסימפטומים
תסמינים מאפיינים כוללים כאבי דקירה חדים בחזה. אלה בדרך כלל מחמירים עם נשימה פנימה ומתרחשים באזור קטן. לחשי כאב נמשכים בדרך כלל פחות מכמה דקות. בדרך כלל זה מתחיל במנוחה ותסמינים אחרים נעדרים. דאגות למצב עלולות לגרום לחרדה.

## גורמים
הסיבה הבסיסית והגורם המרכזי אינם ברורים. יש הסבורים כי הכאב עשוי להיות מדופן החזה או מגירוי של עצב בין צלעי. גורמי סיכון כוללים לחץ פסיכולוגי. מקור הכאב אינו לבבי.

## טיפול
הטיפול הוא בדרך כלל באמצעות הרגעה, כיוון שהכאב בדרך כלל נעלם ללא טיפול ספציפי כלשהו, לפעמים אף לאחר מספר נשימות.

אין תרופה ידועה לתסמונת תפיסת קדם החזה, עם זאת, לא מאמינים כי מצב גופני זה מסוכן או מסכן חיים. רבים רואים בחשש שכאבי החזה החדים מהווים מחוון (אינדיקטור) להתקף לב או למצב חמור יותר אחר כחלק הגרוע ביותר בתסמונת. כיוון שהמצב אינו מסוכן או מסכן חיים, אין סיבה ליטול תרופות, אם כי אנשים מסוימים עשויים לבחור להימנע מפעילויות רגילות דוגמת פעילות גופנית, מכיוון שהדבר עלול לגרום להחרפת הכאב, במיוחד אם הוא מתרחש במהלך פעילות גופנית.

## היסטוריה
לתסמונת הוענק תיאור ואף שם בשנת 1893 על ידי אנרי הוצ'ארד,  קרדיולוג צרפתי, שכינה אותה "précordialgie" (מלטינית "פרקורדיה" שפירושה "לפני הלב"), או "סינדרום דה הוצ'ארד" ("תסמונת הוצ'ארד ").   המונח "precordial" נכנס ללקסיקון הרפואי צרפתית בתרגום 1370 של גי דה שוליאק של *Magna Chirurgia* . בעבר, המונח הלטיני "*פרקורדיה*" שימש כדי להתייחס לסרעפת, מושג שכיום נחשב למיושן.

עם חלוף השנים "תסמונת הוצ'ארד" נחקרה יותר לעומק על ידי מילר וטקסידור, מטפלים ברפואה במחלקה הקרדיו-וסקולרית ובמחלקה לרפואה בבית החולים מייקל ריס בשיקגו, בשנת 1955. הם דיווחו על המצב אצל 10 חולים, אחד מהם מילר עצמו. בשנת 1978 כבר דווחו 45 הלוקים בתסמונת וכי ככל הנראה מדובר במצב רפואי תכוף יותר ממה שהייתה הדעה הרווחת באותה תקופה. בתסמונת תפיסת קדם החזה בקרב ילדים אמריקאים החל לעסוק פיקרינג בשנת 1981 ואחריו גם ריינולדס בשנת 1989. כתביהם מהווים את הספרות הקיימת באנגלית על תסמונת תפיסת קדם החזה.

## ראו גם
* קוצר נשימה
* נשמת השכיבה

## לקריאה נוספת
* Precordial Catch Syndrome - Lambert M. Surhone, Mariam T. Tennoe, Susan F. Henssonow

## קישורים חיצוניים
*מידע על גורמים לכאבי צלעות באתר גב קליניק
*מאמר לגבי כאבים בעת נשימה מהאתר Israeli journal of pediatrics

## הערות שוליים

קטגוריה:כאב
קטגוריה:תסמונות
מזכרות

**מזכרות** (באנגלית: **Knick Knack**, בתרגום חופשי לעברית: **קניק קנאק**) הוא סרט קצר אמריקאי בהנפשה ממוחשבת משנת 1989, אשר הופק על ידי פיקסאר, ובוים ונכתב על ידי ג'ון לאסיטר.

הסרט מספר על איש שלג הנמצא בתוך כדור שלג, אשר רוצה לצאת ממנו כדי לבלות עם שאר המזכרות שנקנו באותה חופשה.

הסרט הוקרן לראשונה בתלת־ממד ב-1 בספטמבר 1989 בכנס SIGGRAPH בבוסטון, ומאוחר יותר הוקרן לפני הקרנת הסרט "מוצאים את נמו" בשנת 2003. כמו כן, הסרט הופץ באוסף סיפורי צעצוע זעיר ובאוסף הסרטים הקצרים של פיקסאר, חלק 1. אורך הסרט הוא כ-4 דקות.

## עלילה
על מדף ספרים מלא במזכרות מחופשה, מתגורר איש שלג בשם ניק בתוך כדור זכוכית מאלסקה. ניק רוצה להגיע למזכרת "סאני מיאמי" שבה נמצאת נערה יפה ובלונדינית בביקיני כחול. כדי להגיע אליה, ניק מנסה כמה שיטות לא מוצלחות לצאת מכדור הזכוכית. הניסיונות מגיעים לשיאם בפיצוץ חומר נפץ שגורם לכדור ליפול מהמדף. ניק מבחין ביציאת חירום ברצפה ומשחרר את עצמו מהכדור רגע לפי שהוא נופל לתוך אקווריום. כשהוא בא לעשות את זה, ניק רואה מזכרת של בת ים יפה מ"סאני אטלנטיס" ורץ לעברה, אך לפני שהוא מצליח להגיע אליה, הכדור מגיע לתחתית ולוכד אותו שוב.

## הפקה
ג'ון לאסיטר רצה לעשות סרט בסגנון צ'אק ג'ונס אשר סרטיו ידועים כסרטים אלימים ומצחיקים. לאסיטר ציין שהסרטים המצוירים של ג'ונס היו פרועים ותוססים, אך לא היו מורכבים במיוחד.

בובי מקפרין, זמר האמריקאי, היה אחראי על פסקול הסרט, ומפני שהוא האמין בו, הוא עשה אותו בחינם.

לפי פירוש של האודיו, איש השלג הוא בן הדוד של פרוסטי איש השלג (Frosty the Snowman) מסדרת הסרטים הנושאת את שמו.

## הפניות לסרט
הסרט זכה למספר הפניות, ביניהן:
* בסדרת הסרטים "צעצוע של סיפור" ספר בעל שם הסרט נמצא על המדף.
* בסרט "למעלה" ניתן היה לראות את הבובה הבלונדינית הלובשת ביקיני כחול.
* במהלך השנים 2007–2008, סדרת פרסומת שיצאה בבריטניה עבור Bupa, הציגה את מנגינת הנושא של הסרט.
* שמה של אחת החנויות הנמצאות בההרפתקה הקליפורנית של דיסני, מופנה לסרט.

## קישורים חיצוניים
* 
* 

קטגוריה:סרטים קצרים של פיקסאר
קטגוריה:סרטי 1989
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטים באנגלית
קטגוריה:סרטים קצרים מונפשים
ג'וזף קווין

**ג'וזף "ג'ו" קווין** (באנגלית: **Joseph "Jo" Quinn**; נולד ב-26 בינואר 1994) הוא שחקן אנגלי, המוכר בשל תפקידו בתור אדי מנסון בסדרת האימה-מדע בדיוני של נטפליקס, "דברים מוזרים".

## ביוגרפיה
קווין נולד בלונדון, אנגליה. הוא גדל בדרום לונדון ולמד בבית הספר העצמאי "Emanuel School" בשנים 2007–2012. קווין זכה במלגה במסגרת תוכנית ללימודי דרמה. לאחר מכן למד ב, הוא סיים את לימודיו בשנת 2015.

## קריירה
בשנת 2011 קיבל את תפקידו הראשון בתפקיד קטן בסדרה "Postcode" בפרק הבכורה שלה.

בשנת 2015 קווין שיחק בתפקיד ארתור האווישם (אנ') בסדרת הטלוויזיה "עלילות דיקנס".

בשנת2017 גילם את הדמות של לאונרד באסט במיני-סדרה בת ארבעה חלקים "אחוזת הווארד", על פי הרומן באותו שם. עוד באותה שנה הופיע קווין בעונה השביעית של סדרת הפנטזיה "משחקי הכס" של HBO, בתפקיד קונר, חייל של משפחת סטארק.

בשנת 2019 שיחק בתור אנז'ולרא במיני-סדרה "עלובי החיים" בערוץ BBC One, המבוססת על הרומן הצרפתי התקופתי באותו השם מאת ויקטור הוגו, ונכתבה ונוצרה על ידי אנדרו דייוויס. בהמשך אותה השנה שיחק גם במיני-סדרה ההיסטורית "יקטרינה הגדולה" אשר שודרה ברשת  בבריטניה וברשת HBO בארצות הברית. בסדרה הוא גילם את פאבל הראשון, קיסר רוסיה, בנה של יקטרינה השנייה, אותה גילמה הלן מירן.

בשנת 2020 כיכב בעונה הרביעית של סדרת דרמת הפשע של ה-BBC, "סטרייק" בדמותו של בילי נייט.

בשנת 2022 שיחק קווין בתפקיד אדי מונסון בעונה הרביעית של הסדרה "דברים מוזרים" בנטפליקס.

בשנת 2025 שיחק בסרט "יחידת העילית".

הוא נכלל ברשימה האירופאית פורבס 30Under30 לשנת 2023.

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:פורבס 30Under30: אירופה
קטגוריה:אנגלים ממוצא אירי
קטגוריה:אנגלים שנולדו ב-1994
מסיבת משחק (BDSM)

**מסיבת משחק** הוא אירוע חברתי מתחום ה-BDSM והפטישיזם, שהמשתתפים בו עוסקים בפעילויות שליטה ופטישיזם, באופן כללי או בפעילות מסוימת, במתחם המיוחד לכך הקרוי מועדון פטיש, כאשר משתתפי המסיבה הם אנשים בעלי נטיות דומות, המתכנסים במועדון לשם מימוש נטייתם.

במסיבות משחק המתרכזות ביחסי שליטה, המארגנים לעיתים קרובות יספקו מכשירי BDSM מקצועיים כגון מכשירי קשירה למיניהם שנועדו לכבול ולאזוק את הנשלטים, בעוד משתתפי ומשתתפות המסיבה בדרך כלל מביאים עימם את האביזרים בעצמם, כגון שוטים, מקלות להלקאה, מחסומי פה ועוד. במסיבות משחק המתרכזות בפטיש מסוים, כגון פוט פטיש, המארגנים יספקו ספות, תכשירי ניקוי כפות רגליים ומגבונים, וכן ישכרו את הנשים לצורך הפעילות.

בדרך כלל מוצב במועדון בר או דוכן המספק שתייה ומקום לשיחות חברתיות בין משתתפי המסיבה, וכן קיים בדרך כלל חדר או פינה להחלפת בגדים (כגון בגדי פטיש) לצד האולם מרכזי לפעילויות הבדס"מ והפטיש. כמו כן, בדרך כלל מסתובבים במועדון מפקחים, המשגיחים שחוקי המסיבה נאכפים, כגון כללי בטיחות או חוקי פרטיות המשתתפים ועוד.

ברוב מסיבות המשחק לא קיימת חובה על הנוכחים להשתתף בפעילות אקטיבית של המסיבה, ואפשרי מבחינת המעוניינים בכך להיות מציצנים בלבד. עם זאת, לא מקובל לגעת באנשים, בציוד BDSM או באביזרים ללא אישור והסכמה של בעליהם, וכמו כן לא מקובל להפריע במהלך הסשנים בכל דרך שהיא.

מסיבת משחק יכולה להיות מקום בטוח עבור סשנים ומפגשי פטיש או BDSM ראשוניים עבור האדם המעוניין בהם. לעיתים קרובות קיימת ביד המארגנים רשימה שחורה של אנשים שבעבר עברו על כללי המסיבות, והם אינם מורשים להיכנס לאירועים מעין אלו, כך שהמשתתפים יכולים לדעת שהם בחברה בטוחה ושפרטיותם תישמר.

בחלק מהמסיבות ישנה הזמנה פתוחה עבור כלל הציבור (בהזמנה מראש), בעוד במסיבות אחרות האירוע מיועד עבור חברי מועדון בלבד, או עבור אנשים המוכרים למארגנים. ייתכנו גם קודי לבוש מסוימים (כגון איסור על בגדי רחוב), או מגבלות של כניסה בזוגות בלבד (שולטת ונשלט וכו') או איסור על גברים להסתובב ללא קולרים ועוד. חלק מהמסיבות גובים תשלום בכניסה למועדון, בעוד במקומות אחרים חוקי האזור אוסרים לגבות תשלום כניסה אך גובים תשלום מראש (עד לתאריך מוגדר כלשהו).

כמות וסוג המגע המיני המותר בין המשתתפים משתנה ממסיבה למסיבה ומעיר לעיר, בהתאם לחוקי המדינה המקומיים הנוגעים למיניות, ובהתאם לתקנות המסיבה, כגון תקנות לבוש ועירום ציבורי. במדינות שבהם הזנות מותרת ייתכן ויתאפשר לבצע אף יחסי מין בין המשתתפים, בעוד במסיבות אחרות תיאסר אפילו הסרת בגדים אף ללא מגע מיני. בשנת 2000 פלשה המשטרה למסיבת משחק בעיר אטלבורו שבמסצ'וסטס, ארצות הברית, לאחר שהגיעו אליהם דיווחים על הפרות סדר לכאורה של תקיפה ומוסר ציבורי.

## ראו גם
* מועדון פטיש
* מילת ביטחון

## הערות שוליים

קטגוריה:BDSM
קטגוריה:פטישיזם מיני
יחסי אורוגוואי–שווייץ

**יחסי אורוגוואי–שווייץ** הם יחסי החוץ בין אורוגוואי לשווייץ. שתי המדינות חולקות היסטוריה ארוכה של יחסים כלכליים הדדיים, והם כוננו יחסים דיפלומטיים בשנת 1828. אורוגוואי הפכה ליעד פופולרי עבור מהגרי שווייץ החל משנות ה-60 של המאה ה-19. במאה ה-20 אורוגוואי ראתה את שווייץ כמודל לממשל, אולם קשרים היסטוריים ותרבותיים החלו כבר במאה ה-19. 956 אנשים עם דרכונים שווייצרים התגוררו באורוגוואי בשנת 2008. אורוגוואי תוארה כ"שווייץ של אמריקה" בכתבה של הניו יורק טיימס משנת 1951 בזכות הפופולריות שלה כבירת המקלט לאוכלוסייה שנמלטה מאירופה באותה תקופה ואימוצם של חוקי בנקאות בהשראת שווייץ. תומאס ג'יי נייט כתב גם כי "אורוגוואי הייתה במשך רוב ההיסטוריה שלה 'שווייץ' של דרום אמריקה."

## היסטוריה
בשנת 1860 רכש בנק זיגריסט ואנד פנדר מבזל אדמות חקלאיות באורוגוואי. לא עבר זמן רב ואזרחי שווייץ הראשונים עברו לאורוגוואי במטרה לעבד את האדמה כחקלאים, שם הקימו את המושבה נואבה הלבציה סביב 1862. בשנת 1931 קראה אורוגוואי למערכת פרלמנטרית בסגנון שווייצרי.

בשתי מלחמות העולם, שווייץ פעלה כמתווכת בין אורוגוואי לגרמניה. סמוך לסיום מלחמת העולם הראשונה, בשנת 1918, ובעקבות אירוע בו צוללת גרמנית השתלטה על משלחת שנשלחה על ידי אורוגוואי לצרפת, "אורוגוואי גרמה לשאלת גרמניה דרך שווייץ, האם גרמניה הבינה שקיימת מצב מלחמה בין שתי המדינות." שוב, במהלך מלחמת העולם השנייה, שווייץ, ככוח המגן, ייצגה את אורוגוואי בגרמניה, איטליה, הונגריה וצרפת.

לשכת המסחר השווייצרית נמצאת באורוגוואי מאז 1944. לאחר מלחמת קוריאה אימצה אורוגוואי חוקי בנקאות בסגנון שווייצרי והפכה ל"שווייץ של אמריקה".

הייצוא השווייצרי לאורוגוואי בשנת 2008 היה 127.6 מיליון פרנק שווייצרי, והיבוא השווייצרי בשנת 2008 עמד על 66 מיליון פרנק שווייצרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרחון נמסיס

**קרחון נמסיס** (באנגלית: **Nemesis Glacier**) הוא קרחון גדול הזורם לכיוון צפון מזרח דרך מרכז רכס אראמיס, בהרי הנסיך צ'ארלס, שבאנטארקטיקה.

## היסטוריה
### גילוי הקרחון

הקרחון התגלה בינואר 1957 על ידי המשלחת הדרומית של משלחת החקר האנטארקטית הלאומית של אוסטרליה, בפיקודו של וו. ג'י. בושר (W.G. Bewsher).

### מקור השם

בשל הקושי הרב לחצות את הקרחון - בושר קרא לקרחון בשם "נמסיס" - אלת הנקם והשילם במיתולוגיה היוונית.

## לקריאה נוספת

• James P. Minard, **[https://books.google.co.il/books?id=DOMKAQAAIAAJ&pg=PA19&lpg=PA19&dq=%22Nemesis+Glacier%22&source=bl&ots=sPFqonyloq&sig=ACfU3U23gYZlYHXxclaIUxMMuhU_r_UPQQ&hl=en&sa=X&ved=2ahUKEwiBpq_mzsfmAhUDPVAKHTkODwIQ6AEwBHoECA8QAQ#v=onepage&q=%22Nemesis%20Glacier%22&f=false Glaciology and Glacial Geology of Antarctica]**, P 19

• Johanna Laybourn-Parry, Jemma Wadham, **[https://books.google.co.il/books?id=_RXVBAAAQBAJ&pg=PT197&lpg=PT197&dq=%22Nemesis+Glacier%22&source=bl&ots=M4oTKUuRey&sig=ACfU3U3bCNfFD3mFN1_6DzKAP-qAIa0N7g&hl=en&sa=X&ved=2ahUKEwiBpq_mzsfmAhUDPVAKHTkODwIQ6AEwBXoECBAQAQ#v=onepage&q=%22Nemesis%20Glacier%22&f=false Antarctic Lakes]**

• BERND WAGNER, NADJA HULTZSCH, MARTIN MELLES, and DAMIAN B. GORE, **[https://pdfs.semanticscholar.org/b4f2/c4560f95da2fee40162eb1e07b776647d590.pdf Indications of Holocene sea-level rise in Beaver Lake, East Antarctica]**, Antarctic Science 19 (1), 125–128 (2007) https://doi.org/10.1017/S095410200700017X

• Adamson, D.A, Mabin, Mark, Luly, Jon, **[https://www.researchgate.net/publication/231794257_Holocene_isostasy_and_late_Cenozoic_development_of_landforms_including_Beaver_and_Radok_Lake_basins_in_the_Amery_Oasis_Prince_Charles_Mountains_Antartica Holocene isostasy and late Cenozoic development of landforms including Beaver and Radok Lake basins in the Amery Oasis, Prince Charles Mountains, Antartica]**, Antarctic Science 9(03):299 - 306, September 1997 https://doi.org/10.1017/S0954102097000382

• Ian C. W. Fitzsimons, **[https://www.researchgate.net/publication/259567812_The_Metamorphic_Histories_of_some_Proterozoic_Granulites_from_East_Antarctica The Metamorphic Histories of some Proterozoic Granulites from East Antarctica]**, January 1991

• Herzfeld U.C. (2004), **[https://link.springer.com/chapter/10.1007%2F978-3-642-18515-1_7 Combination of SAR and Radar Altimeter Data: Lambert Glacier/Amery Ice Shelf]**, Atlas of Antarctica. Springer, Berlin, Heidelberg

• Hultzsch, N., Wagner, B., Diekmann, B., & White, D. (2008), **[https://www.cambridge.org/core/journals/antarctic-science/article/mineralogical-implications-for-the-late-pleistocene-glaciation-in-amery-oasis-east-antarctica-from-a-lake-sediment-core/7CB447B0E188A5AB27E99DAFDBF51AE5# Mineralogical implications for the Late Pleistocene glaciation in Amery Oasis, East Antarctica, from a lake sediment core.]**, Antarctic Science, 20(2), 169-172. https://doi:10.1017/S0954102007000880

## קישורים חיצוניים
* קרחון נמסיס באתר הסקר הגאולוגי של ארצות הברית
* קרחון נמסיס באתר הגאזט האנטארקטי של ממשלת אוסטרליה
* קרחון נמסיס באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור קרחון נמסיס

## הערות שוליים

נמסיס
פלמנזי

**פלמנזי** (ברומנית: **Flămânzi**) היא עיר במחוז בוטושאן בצפון מזרח רומניה, המונה נכון ל-2011 כ-10,136 אלף נפש.

העיר ממוקמת בקצה המערבי של המישור המולדבי (Câmpia Moldovei) צפונית לנהר מילטין ובחלקו הדרומי של מחוז בוטושאן.

פלמנזי נמצאת בקרבת הקומונות: קופלאו, פרג'ני, פרומושיקה, לונקה וחליפיצ'ני ובמרחק של כ-420 ק"מ מהעיר בוקרשט.

## היסטוריה
פלמזי הוזכרה לראשונה בשנת 1605 ועל שטחה התגלו שרידים ארכאולוגיים מהתקופה הקדומה.

בשנת 1907 הכפר היה נקודת המוצא למרד האיכרים הגדול ברומניה והחל על אדמתו של חוכר קרקעות יהודי בשם מוכי פישר, שנהג להחכיר לאיכרים קרקעות כחכירת משנה וסירב לחתום עם איתם על חוזים המאפשרים להם לקבל תשלום חלקי על העבודה.

בשנת 1977 נבנתה, על ידי הפסל גבריל קובלשי, אנדרטה לזכר המאורעות ולציון 70 שנה למרד.

בשנת 2004, הוכרזה כעיר ומספקת שירותים גם לשני הכפרים צ'יטובני ופריסאני.

כלכלת העיר מבוססת בעיקר על פעילויות בתחום החקלאות, הריהוט והטקסטיל.

## ספורט
החל משנת 1977 פועל בעיר מועדון הכדורגל פלאקרה פלמנזי (Flacăra Flămanzi), אשר משחק בליגה הרביעית ברומניה.

שחקן הכדורגל מיחאי בורדיאנו שהיה מועמד להצטרף לקבוצת מכבי תל אביב נולד בעיר.

## ערים תאומות
לפלמנזי הסכם ערים תאומות עם:
* 

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רומניה: ערים
רותם ישראל

**רותם ישראל** (נולדה ב-3 בינואר 1988) היא מנחת טלוויזיה ישראלית שבעברה שימשה שדרנית ספורט.

## ביוגרפיה
ישראל למדה בתיכון קריית שרת בחולון. בנערותה שיחקה בקבוצת הכדורסל אליצור חולון אך פרשה לפני גיוסה. היא בוגרת תואר ראשון בתקשורת וניהול במכללה למנהל.

את שירותה בצה"ל עשתה כמפקדת כיתת בנים בקורס מ"כים וכמדריכת קליעה בבה"ד 12 בצריפין.

לאחר שחרורה מהצבא עבדה כמלצרית בבראסרי והשתתפה בקורס כתבים ושדרי ספורט מטעם המכללה למנהל. וב-2014 הצטרפה לערוץ הספורט כעוזרת הפקה.

ב-2015 הייתה מגישה מחליפה ומבזקנית בתוכנית הבוקר של הערוץ "בוקר ספורט עם סלוצקי ודומינגז". באותה שנה שימשה כשדרנית קווים במשחקים המרכזיים של ליגת העל בכדורגל, ליגת העל בכדורסל ובמשחקי היורוליג של מכבי תל אביב.

ב-2016, למשך מספר חודשים, שימשה ככתבת הראשית לענייני מכבי תל אביב בכדורגל, אך פרשה מתפקיד זה כדי לממש את שאיפתה להיות מגישה בערוץ. באותה שנה החלה להגיש את התוכנית היומית "מגרש פתוח" בערוץ הספורט יחד עם טל ברמן. ב-2019 המשיכה להגיש את התוכנית לצד שרון פרי ודניאל זילברשטיין.

ב-2017 שבה לקחת חלק בתוכנית "בוקר ספורט", אך הפעם כמגישה הראשית של התוכנית, יחד עם דניאל זילברשטיין.

מקיץ 2018 ועד חורף 2021 שימשה כפרשנית לצד ניב רסקין בתוכנית "נינג'ה ישראל", שמשודרת בקשת 12.

מ-2 במאי 2021 ועד 1 בינואר 2023 הגישה, לצדו של אברי גלעד (כמחליפתה של טלי מץ), ובהמשך, לצידם של מירי מיכאלי וצביקה הדר את התוכנית היומית "העולם הבוקר" ברשת 13.

ב-24 בינואר 2022 החלה להגיש גם את תוכנית המציאות "המסעדה הבאה" ברשת 13.

במרץ 2023 הייתה חברה בוועדת פרס ישראל לספורטאים מצטיינים, אשר החליטה לבסוף שלא להעניק את הפרס לאיש.

בנובמבר 2023 חזרה להגיש את "העולם הבוקר", ביחד עם עומר ירדני, לאחר שגאולה אבן בחרה לפרוש מהגשת התוכנית. במקביל, בראשית 2024 החלה להגיש את המגזין השבועי "נדל"ן בצו השעה", גם הוא ב"רשת 13", לצידו של עורך הדין ירון טיקוצקי.

ישראל היא גם המנהלת המקצועית ומרצה ב"קול הספורט" - הכשרה למקצועות התקשורת, שנוסד על ידי עמית הורסקי ב-2013.

ישראל נשואה לשף גיא בנדלר. השניים הורים לבן ובת.

## קישורים חיצוניים

* 
* 
* 
* 
* 
*  

## הערות שוליים

קטגוריה:בוגרות תיכון קריית שרת
קטגוריה:בוגרי תיכון קריית שרת
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:שדרניות ספורט ישראליות
קטגוריה:נשות טלוויזיה ישראליות
קטגוריה:פרשני ספורט ישראלים
קטגוריה:עיתונאי ספורט ישראלים
קטגוריה:סגל ערוץ הספורט
קטגוריה:כדורסלניות אליצור חולון
קטגוריה:נינג'ה ישראל
קטגוריה:סגל רשת
קטגוריה:ישראליות שנולדו ב-1988
קטגוריה:ישראלים שנולדו ב-1988
רבנו תם (שיר)

"**רבנו תם**" הוא שיר ביידיש מאת המשורר איציק מאנגר, המספר על מכתב אהבה ששלחה מלכת טורקיה לרבנו תם. השיר תורגם לעברית בידי בנימין טנא ובגרסה אחרת, שנכללה במופע "איש חסיד היה", בידי דן אלמגור.

בשיר שישה בתים, שבכל אחד מהם שמונה שורות. השיר מספר על מכתב ששולחת מלכת טורקיה לרבנו תם ומתוודה על אהבתה אליו, אך אשתו של רבנו תם זועמת על הווידוי (כמקובל בפולקלור היא חובטת בבעלה במערוך) ואומרת שאין די לבעלה בה. הבית האחרון בשיר הוא ארס פואטי, ובו מספר המשורר שאת השיר כתב "בחור צעיר, שוליה של חייטים", הוא מאנגר עצמו, שאביו היה חייט.

השיר בגרסתו המקורית, בלחנו של הרץ רובין, התפרסם בביצועה של חוה אלברשטיין. בתרגומו לעברית של דן אלמגור התפרסם השיר בביצועה של נירה רבינוביץ'.

חוה אלברשטיין סיפרה על השיר: "מפיו של נכבוש שמעתי לראשונה את השיר "רבנו תם", והתאהבתי בשיר בגלל ההומור וכי אבא כל כך אהב אותו. בכל אופן, זה היה אחד השירים הראשונים ששרתי ביידיש. ... השיר הזה נהפך להיות מין כרטיס ביקור שלי, ובזכותו קרו לי דברים מרתקים".

כבר מהבית הראשון של השיר מבין הקורא שמדובר במעשייה, שהרי מסופר בו על טווס העף על פני הים ובפיו מכתב אהבה. החוקר בן ציון פישלר ניסה לעמוד על מקורותיו של השיר, המספר סיפור מוזר, שבסופו מתוודה המשורר שהוא נועד להכעיס את רבנו תם (במקור: "צו להכעיס דעם רבנו תם". שני המתרגמים לעברית עידנו שורה זו, ותרגמו שהשיר הוא "לכבוד רבנו תם"). פישלר מביא סיפור מהמאה ה-17, המופיע בכתבי יד אחדים, ובו בת מלך צרפת התאהבה ברבנו תם ודרשה ממנו "שכבה עמי!" כדי להתחמק מדרישתה רבנו תם "לבש בגדים נאים וירכב על סוס נאה וירץ הנה והנה וכל רואיו שמחו בו. ותעמוד בת המלך ותשקף בעד החלון ולרוב שמחתה בו הוציאה עצמה יותר מדאי מהחלון, ונפלה לארץ ומתה. ונמלט הצדיק". בעקבות סיפור זה העלה פישלר שאלות אחדות, שלהן לא נתן מענה: "היש קשר בין שירו של מאנגר על רבנו תם ומלכת טורקיה לבין סיפור בת מלך צרפת? אם כן, למה זה החליף את הגיבורה הראשית (בת מלך צרפת) בגיבורה אחרת (מלכת טורקיה)? האם בחר למקם את העלילה בטורקיה מחשש הצנזורה או מפחד תגובתה של האוכלוסייה הנוצרית שבסביבתו?".

## השוואת מקור ושני תרגומים של הבית הראשון בשיר

## קישורים חיצוניים

* רבנו תם, הגרסה המקורית ביידיש
* 
* 

## הערות שוליים

קטגוריה:שירי חוה אלברשטיין
קטגוריה:שירים ביידיש
קטגוריה:שירים שתורגמו מיידיש לעברית
קטגוריה:איציק מאנגר
מיוהיפוס

**מיוהיפוס** (שם מדעי: *Miohippus*) הוא סוג של יונק ממשפחת הסוסיים, אשר חי בין סוף האאוקן לסוף האוליגוקן ברחבי אמריקה הצפונית. הסוג הוגדר בשנת 1874 בידי החוקר עותניאל צ'ארלס מארש. פירוש השם של הסוג הוא: "סוס קטן", אך השם ניתן עקב מסקנה שגויה של מארש שסוס זה התקיים בתקופת המיוקן, אליה כלל לא הגיע והוא חי רק במהלך הפלאוגן. המאובנים התגלו מאלברטה שבקנדה ועד פלורידה וקליפורניה. הם השתייכו למספר מינים.

המיוהיפוס היה קטן יחסית לסוס והגיע לגובה של חצי מטר ולמשקל של 40 עד 55 ק"ג, קטן בהרבה ממרבית הסוסים השוקלים יותר מ-500 ק"ג בממוצע. הוא היה בעל מאפיינים פרימיטיביים כמו שלוש אצבעות רחבות ברגליו, רגליים קצרות בעלי קרסוליים גמישות ולסתות מוארכות יותר בעלות מבנה שיניים גדולות שהתפתחו לטוחנות ועזרו לסוס לאכול עשבים.

המיוהיפוס התפתח כנראה למזוהיפוס, גם הוא מהאוליגוקן או לקלובטיפוס (*Kalobatippus*), שעבר דרך גשר יבשתי לאסיה. מינים אלה נכחדו עם תחילת המיוקן, אז האקלים היה יבש יותר והעשב שגשג במקום היערות והערבות.

## מיני הסוג
* *Miohippus anceps*
* *Miohippus annectens*
* *Miohippus assiniboiensis*
* *Miohippus condoni*
* *Miohippus equiceps*
* *Miohippus equinanus*
* *Miohippus gemmarosae*
* *Miohippus gidleyi*
* *Miohippus intermedius*
* *Miohippus longicristis*
* *Miohippus obliquidens*
* *Miohippus primus*
* *Miohippus quartus*

## קישורים חיצוניים

* 

קטגוריה:בעלי חיים שתוארו ב-1874
קטגוריה:טקסונים שתוארו בידי עותניאל צ'ארלס מארש
קטגוריה:מינים שנכחדו: סוסיים
קטגוריה:יונקים שחיו באוליגוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
קטגוריה:מאובני טקסונים שתוארו ב-1874
טאזה

[ממוזער|250px|טאזה מ[זכוכית ונציאנית . המאה ה-16]]
**טאזה** היא קערה רחבה ונמוכה בעלת אותו קוטר לערך בבסיסה ובשפתה, בעלת צורת היפרבולואיד.

לטאזה חגורה בולטת לפחות בבסיס ובשפת הקערה, כשהקיר החיצוני קעור בין החגורות הבולטות. קירות הכלי יכולות להיות חלקות, ואז הכלי הוא בעל חגורה כפולה, או עם חגורה אחת או יותר באמצעה ואז הטאזה היא בעלת חגורה משולשת או חגורה מרובעת. החגורות יכולות להיות מעוגלות או חדות.

הטאזה מופיעה לראשונה בממצא האריכאולוגי ככלי אבן בתקופת הברונזה המאוחרת במצרים בימי השושלת השמונה עשרה. לאחר כ-50 שנה מופיעה הטאזה גם בלבנט.

פלינדרס פיטרי שיער שמקור הטאזה בסוריה, מכיוון שלא מצא כלים דומים לה במצרים, שמהם הייתה הטאזה יכולה להתפתח. הוא שיער שהטאזה נוצרה כחיקוי של כלי מתכת מרוקעים בפטיש. עמנואל בן דור טען לעומת זאת שצורת הטאזה יכלה לנבוע מהצורה של תיבות עץ מצריות ששמשו למשחות. קריסטה קלמר הציע שהטאזה התפתחה מכלי קרמיקה של צפון הלבנט.

## קישורים חיצוניים

## הערות שוליים

קטגוריה:עתיקות
חופשי זה

**חופשי זה** הוא רומן דיסטופי שכתב הרב חיים נבון.  בספר מתאר נבון מציאות עתידנית בדיונית בה מפורקת המשפחה המסורתית. הספר מהווה ביטוי ספרותי לרעיונות שפיתח נבון בספריו הקודמים.

הספר יצא לאור בעברית בהוצאת ידיעות ספרים בשנת 2019.

## הספר
עלילת הספר מתרחשת על רקע מציאות עתידית בשלהי המאה ה-21, בה הקשרים הבינאישיים והמשפחתיים מבוססים אך ורק על אינטרסים ומעוגנים בחוזים חתומים, התקשורת בין אנשים מתבצעת דרך אמצעים טכנולוגיים, הנושא הציבורי המרכזי הוא תחרויות זמר (לעומת מלחמות שנחשבות דבר שולי ואיזוטרי) והאוכלוסייה נזקקת לטיפול יומי בנוגדי דיכאון. במקביל הילודה (המבוססת על רחם מלאכותי) צונחת והקשר בין ההורים הביולוגים לילדיהם מוגבל לשנים ספורות כדי לאפשר חירות מוחלטת לשני הצדדים. הקיום האנושי בתל אביב של 2089 הוא קיום מנוכר ובודד, בתוך חברה מתפוררת. 

הדמות המרכזית בעלילה הוא אור, העובד כמידען ומתמודד עם ניסיונותיהם של בת זוגו רוט, ושל אמו לעורר בו רגשות חברתיים ואנושיים. אור ורוט נחשפים לקיומה של פריפריה בה אורח החיים דומה למקובל במאה ה-20. אור מנסה לחשוף את המידע לתושבי המרכז, אך המשטר, ואף ראש הממשלה באופן אישי, נאבקים בו.

## ביקורות
תמר פרלשטיין כתבה בביקורת על הספר: .

צור ארליך כתב בביקורת על הספר: .

## קישורים חיצוניים

* הספר באתר ידיעות ספרים
* הפרק הראשון בספר באתר "עברית"
על הספר:
* 
* חמוטל שובל, "נהייה בקשר", באתר ישראל היום, 4 בדצמבר 2019
* 

## הערות שוליים

קטגוריה:ספרים בעברית
קטגוריה:ספרי ידיעות ספרים
קטגוריה:רומנים דיסטופיים בעברית
עמנואל בן דור

**עמנואל בן דור** (13 ביולי 1901 – 24 ביוני 1969) היה ארכאולוג ישראלי.

## קורות חיים

בן דור נולד באוקופי, שבאוקראינה. הוא למד ארכאולוגיה באוניברסיטת וינה ובאוניברסיטת רומא. בחורף 1932–1933 הוא השתתף למשך מספר חודשים בחפירות בתבה ע'אורא. בשנת 1933 הוא השתתף בחפירות במינטורנו  ליד נאפולי. בשנת 1935 הוא השתתף בחפירות של קתלין קניון בסבסטיה. בשנת 1936 הוא השתתף מטעם מחלקת העתיקות של ממשלת המנדט הבריטי בחפירות ביריחו. בשנת 1939 הוא מונה לספרן ואחראי על הארכיון של מחלקת העתיקות. בשנים 1941–1944 הוא חפר באכזיב. בשנת 1947 חפר מטעם מחלקת העתיקות בנהריה.

במהלך מלחמת העצמאות, כשירושלים הייתה נתונה במצור, נתמנה יחד עם ד"ר בנימין מייזלר לשמש כקצין לארכאולוגיה ליד מפקדת מחוז ירושלים. הוא התמנה לסגן מנהל מחלקת העתיקות, וביצע חפירות בתל עפולה בשליש הראשון של שנת 1951.  

בשנת 1955 הוא יצא לארצות הברית ועבד כמרצה אורח במכון ללימודי המזרח באוניברסיטת שיקגו. בשנים 1956-1957 הוא היה מרצה אורח בהרווארד.
בשנת 1958 הוא עבר ללמד בבית ספר קנדלר לתאולוגיה  באוניברסיטת אמורי. בקיץ 1960 הוא הגיע לישראל במשלחת לקיסריה.

בשנת 1928 התחתן עם ד"ר סטלה לאקס, שהתמחתה בכימיה מוזיאלית ועבדה במחלקה לארכאולוגיה באוניברסיטה העברית. היא נפטרה באפריל 1951.

עמנואל בן דור נפטר ב-24 ביוני 1969 ונקבר בהר המנוחות בירושלים.

## הערות שוליים

קטגוריה:ארכאולוגים ביישוב
קטגוריה:ארכאולוגים ישראלים
קטגוריה:סגל אוניברסיטת אמורי
קטגוריה:יהודים הקבורים בהר המנוחות
קטגוריה:ישראלים שנולדו ב-1901
קטגוריה:ישראלים שנפטרו ב-1969
יחסי אורוגוואי–רוסיה

[ממוזער|250x250 פיקסלים| [נשיא רוסיה, ולדימיר פוטין בפגישה עם נשיא אורוגוואי, חוסה מוחיקה|טקסט=]]
**יחסי אורוגוואי–רוסיה** הם יחסי החוץ הבילטרליים בין **[[אורוגוואי|הרפובליקה המזרחית של אורוגוואי]]** ובין '''הפדרציה הרוסית'''.

## היסטוריה
עיקר שיתוף הפעולה בין המדינות עוסק בנושא האנרגיה הגרעינית. שגריר רוסיה באמריקה הלטינית אמר: "מדינותינו יכולות לקיים שיתופי פעולה בתחום האנרגיה הגרעינית, אף על פי שהחקיקה של אורוגוואי אוסרת על שימוש באנרגיה גרעינית. "הדיפלומט אמר כי גורמים באורוגוואי גילו עניין בתחנת כוח גרעינית מחזורית, כאשר מצגת הפרויקט התקיימה בשגרירות רוסיה לאחרונה. הכור הראשון יהיה בעל נפח של 70 מגוואט חשמל וכ-300 מגה וואט חשמל תרמי. עלות הכור הראשון מוערכת בכ-400 מיליון דולר, אך בהמשך יכולה להיות מופחתת ל-240 מיליון דולר.

בשנת 2009 מלאו 150 שנה ליחסים הדיפלומטיים בין המדינות.

## נציגויות דיפלומטיות

* אורוגוואי מפעילה שגרירות במוסקבה, בירת רוסיה.
* רוסיה מפעילה שגרירות במונטווידאו, בירת אורוגוואי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–ספרד

**יחסי אורוגוואי–ספרד** מתייחס ליחסים הנוכחיים והיסטוריים בין ממלכת ספרד ואורוגוואי. שני העמים הם חברי האגודה של האקדמיות לשפה הספרדית וארגון הברית האיברית-אמריקאי.

## היסטוריה
### הקולוניזציה הספרדית
ב-1516, האירופי הראשון שהגיע לשטחי אורוגוואי היה החוקר הספרדי חואן דיאס דה סוליס. ב-1526, סבסטיאן קבוט כינה את האזור "האזור המזרחי של אורוגוואי", עם זאת, הוא לא ביסס את כל היישובים בארץ, כפי שהוא האמין שזה יהיה מושך להתיישבות. בשנות ה-20 של המאה ה-17, המיסיונרים הישועים והפרנציסקנים הקימו את היישוב הראשון, ובמהלך המאה התיישבו באזור מגדלי בקר. ב-1776, הפך האזור באופן רשמי לחלק של האימפריה הספרדית, אשר נשלט ממלכות המשנה של ריו דה לה פלטה, אשר בירתה הייתה בואנוס איירס.

### העצמאות
בשנת 1810, תנועת העצמאות פרצה בבואנוס איירס, וזה השפיע על המהלך לעצמאות באזור אורוגוואי. בשנת 1811, הגנרל חוסה חרוואסיו ארטיגס מרד ברשויות הספרדיות והביס אותן בקרב על לאס פיידראס. בהמשך נאבקה אורוגוואי בניסיונות כיבוש מצד ברזיל, שסיפחה לעצמה את אורוגוואי בשנת 1821. בתגובה לסיפוח התחוללה במדינה מהפכה, ואורוגוואי הכריזה על עצמאות ב-25 באוגוסט 1825. הכרזת העצמאות הובילה למלחמת ארגנטינה–ברזיל, שבסיומה (1828) נוצרה הרפובליקה העצמאית של אורוגוואי, שבירתה מונטווידאו.

### לאחר העצמאות
שמאל|ממוזער|האנדרטה ספרד במונטווידאו
ב 19 ביולי 1870, ספרד ואורוגוואי כוננו יחסים דיפלומטיים וחתמו על *הסכם של שלום וידידות*. לאחר כינון יחסים דיפלומטיים, אלפי אזרחים ספרדים היגרו לאורוגוואי. בשנת 1908, מעל 30% מאוכלוסיית אורוגוואי נולדו בספרד.

במהלך מלחמת האזרחים בספרד (1936–1939) כ-70 מאזרחי אורוגוואי נלחמו בשורות הבריגדה הבינלאומית נגד הצד הלאומני. בשנת 1936, נשיא אורוגוואי, גבריאל טרה הכיר בממשלת פרנסיסקו פרנקו. בין השנים 1946–1958, מעל 37,000 אזרחים ספרדים היגרו לאורוגוואי. רוב המהגרים הספרדים הגיעו לאורוגוואי בשל העוני בספרד, אולם חלקם היו גם פליטים פוליטיים שברחו מהדיקטטורה של פרנקו.

במאי 1983, המלך חואן קרלוס הראשון הגיע לביקור רשמי באורוגוואי. במהלך ביקורו, המלך נפגש עם מנהיגי הדיקטטורה הצבאית-אזרחית של אורוגוואי לדון על המעבר האפשרי לדמוקרטיה במדינה. המלך חזר לאורוגוואי בנובמבר 1996 ופעם נוספת בנובמבר 2006 להשתתף בפסגת 16 המדינות האיברו-אמריקאיות שהתקיימה במונטווידאו.

## היחסים בין שתי המדינות
במהלך השנים, שתי המדינות חתמו על מספר הסכמים כמו הסכם על בוררות (1922); הסכם סחר (1957); ביטול הצורך בוויזות (1961); הסכם על חילופי תרבות (1964); הסכם תיירות (1969); הסכם על שימוש באנרגיה אטומית למטרות שלום (1979); הסכם השקעה בצורכי ההגנה (1992); הסכם הסגרה (1996); הסכם למניעת כפל מס (2011) והסכם שיתוף פעולה בהגנה (2015).

## תחבורה
קיימות טיסות ישירות בין מדריד למונטווידאו עם אייר אירופה ואיבריה איירליינס.

## יחסי סחר
ב-2015, הסחר בין ספרד ואורוגוואי הסתכם ב-408 מיליון אירו. לספרד יש השקעות בשווי 470 מיליון דולר באורוגוואי. חברות ספרדיות רב לאומיות כגון Banco בילבאו Vizcaya Argentaria, בנקו סנטנדר, Mapfre וזארה, בין השאר, פועלות באורוגוואי.

## נציגויות דיפלומטיות
אורוגוואי מחזיקה בספרד שגרירות במדריד ו-8 קונסוליות בברצלונה, בילבאו, לאס פאלמאס דה גראן קנריה, מלאגה, סנטה קרוס דה טנריפה, סנטיאגו דה קומפוסטלה, סביליה וולנסיה. מאידך, ספרד מחזיקה באורוגוואי שגרירות במונטווידאו בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איתן ליפשיץ

**איתן ליפשיץ** (6 באוקטובר 1944 – 21 בדצמבר 2019) היה עיתונאי ישראלי. הגיש תוכניות רדיו בגלי צה"ל.

## ביוגרפיה
ליפשיץ נולד בשנת 1944 בתל אביב. בנעוריו היה פעיל במסגרת "הנוער העובד והלומד". את שירותו הצבאי עשה בגדוד 50 של הנח"ל בחטיבת הצנחנים. במלחמת יום הכיפורים היה בצוות של אריאל שרון וצלח איתו את תעלת סואץ.

בראשית דרכו בעיתונות היה כתב העיתון הירושלמי "שער", ובהמשך הצטרף לצוות יומן החדשות "היום הזה" בקול ישראל. בשנות ה-70 ובשנות ה-80 של המאה ה-20 היה כתב "הארץ" לכלכלה בירושלים. ברשות השידור הגיש את התוכנית "שיחה בשניים".

ליפשיץ הגיש במשך שנים תוכנית שיחות עם מאזינים. הוא היה ממייסדי, עורכי ומגישי התוכנית "שעה קלה על כלכלה", וממגישי התוכנית "707", ותוכנית המאזינים "יש עם מי לדבר". את התוכנית "מחשבות בע"מ" הגיש עם משה שלונסקי ויעקב ברדוגו. כיהן כחבר הוועד המנהל של "סדנת ההדפס ירושלים".

ליפשיץ היה נשוי לתמי גיבלי (בתו של ראש אמ"ן הראשון ומגיבורי הפרשה שכונתה "העסק הביש", בנימין גיבלי) ולשניים נולדו שלוש בנות. מאוחר יותר היה במערכת יחסים עם ליהי חנוך (שהייתה נשואה לשלום חנוך).

## קישורים חיצוניים

* 

## הערות שוליים

קטגוריה:סגל הארץ
קטגוריה:סגל גלי צה"ל
קטגוריה:בוגרי הנוער העובד והלומד
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1944
קטגוריה:ישראלים שנפטרו ב-2019
דוד ניי (זמר אופרה 1905-1842)

**דוד ניי (זמר אופרה 1842–1905)** (בהונגרית: **Ney Dávid,** ידוע גם בשם דוד נוי (Neu), וארפלוטה, 12 בפברואר 1842 – בודפשט, 31 באוגוסט 1905) היה הונגרי-יהודי, זמר בית האופרה של בודפשט (בס בריטון). גם נכדו שנולד 18 לאחר מותו נקרא בשם דוד לזכרו וגם הוא היה זמר אופרה שנספה בשואה בשנת 1945, דוד ניי (זמר אופרה 1905–1945).

## ביוגרפיה
[ממוזער|ימין| 200px|קברו וקבר רעיתו ב[בית הקברות היהודי ברחוב קוזמה בבודפשט]]
הוא היה חייט ובגיל 19 התגייס והפך לחייל. הוא החל ללמוד שירה בשכנוע חבריו החיילים בעת שירותו באיטליה. לאחר שחרורו שר בקרלתיאטר בווינה. לאחר מכן התיישב בעיר דיור במערב הונגריה קרוב לגבול אוסטריה. שם שר בעיקר יצירות עממיות והיה חבר במקהלת בית הכנסת המקומי. בשנת 1874 חתם חוזה עם התיאטרון הלאומי של בודפשט כזמר מקהלה וגם לתפקידי פרוזה, שירה, ריקוד(!) וכדומה. הופעתו הראשונה הייתה באותלו של ויליאם שייקספיר כאחד היועצים במחזה. הבכורה שלו כזמר הייתה באופרה של ג'אקומו מאיירבר ההוגנוטים כנזיר הראשון. לאחר מכן הועסק כבר רק כזמר ותוך זמן קצר ביותר זכה להצלחה גדולה והפך לאמן המוביל של בית האופרה של בודפשט, שנפתח בשנת 1884, הוא נשאר חבר הסגל עד מותו. בשנות ה-80 של המאה ה-19 ערך מספר הופעות אורח מחוץ להונגריה באזורים דוברי גרמנית. הופעתו הראשונה בחו"ל הייתה בשנת 1881 באופרה של וינה.

הוא היה מפורסם בבריטון בעל העוצמה והרגיש שלו, במשחק הבמה המשכנע שלו ובהתנהגותו המופתית כאומן. הוא התנהג בטבעיות כמעט בכל תפקיד שהתאים לקולו. שיחק ב־103 תפקידים שונים ב־78 אופרות שונות. לאחר מותו נאלצו לחלק את תפקידיו בין שלושה זמרים. הקלטות גרמופון אחדות שלו שרדו עם קטעי אופרה ושירים ליטורגיים יהודיים.

## תפקידים עיקריים





## לקריאה נוספת
* לקסיקון לאומנות הבמה
* בנצה סאבולצ'י - לקסיקון המוזיקה Szabolcsi Bence—Tóth Aladár: Zenei lexikon 2. Budapest, 1965. Zeneműkiadó. 711.
* לקסיקון יהודי הונגרי Magyar zsidó lexikon. Szerk. Ujvári Péter. Budapest, 1929. Magyar zsidó lexikon
* אופריסימו.קום - דוד ניי

## קישורים חיצוניים

* 

קטגוריה:יהודים הונגרים
קטגוריה:משפחת ניי
קטגוריה:זמרי אופרה יהודים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:זמרי אופרה יהודים הונגרים
קטגוריה:הונגרים שנולדו ב-1842
קטגוריה:הונגרים שנפטרו ב-1905
ספארקשורטס

**ספארקשורטס** (באנגלית: **SparkShorts**) היא סדרה של סרטי הנפשה אמריקאיים קצרים ועצמאיים, שהופקו על ידי אולפני ההנפשה של פיקסאר. הסדרה מורכבת מפרויקט שבו עובדי פיקסאר זוכים לחצי שנה ולתקציבים מוגבלים לפיתוח סרטי הנפשה קצרים. הסרטים שיצאו הופצו בערוץ היוטיוב של פיקסאר, ולאחר מכן בדיסני+.

## על הסדרה
פיקסאר הכריזה לראשונה על פרויקט "ספארקשורטס" ב-18 בינואר 2018. הוא מורכב ממתן לעובדים בפיקסאר חצי שנה ותקציב מוגבל לפיתוח סרטי אינדי קצרים, כולם על סמך חוויות אישיות. הפרויקט פותח במטרה למצוא יוצרי קולנוע חדשים בפיקסאר. בובי רוביו, סופר / במאי הסרט "לצוף", תיאר את הפרויקט כ-"שונה מסוגי הסרטים" שפותחו בפיקסאר, ואילו לינדסי קולינס אמר כי פרויקט הסרטים הקצרים מכונה "ספארקשורטס" (ניצוצות) כיוון שפיקסאר "[רוצה] לגלות ניצוץ יצירתי" בעובדיו. ג'ים מוריס אמר: "פרויקט ספארקשורטס נועד לגלות מספרי סיפורים חדשים, לחקור טכניקות של סיפורים חדשים ולהתנסות בזרימות הפקה חדשות", והוסיף שהוא "[מספק] הזדמנות לפתח את הפוטנציאל של אמנים בודדים וגישות הקולנוע ההמצאתיות שלהם בנושא. בקנה מידה קטן יותר מהמחיר הרגיל של [פיקסאר]".

"פרל", "סמאש וגראב" ו"קיטבול", שלושת הסרטים הקצרים הראשונים של הפרויקט, אושרו ב-SIGGRAPH ב-14 באוגוסט 2018. "פרל" פורסם רשמית ב-4 בפברואר 2019 ביוטיוב, בעוד "סמאש וגראב", ו"קיטבול" פורסמו ב-11 וב-18 בפברואר, בהתאמה. הסרטים הקצרים פורסמו לאחר מכן ב-12 בנובמבר 2019 בדיסני+, יחד עם "לצוף", שלא עלה ליוטיוב. הסרט החמישי בסדרה, "רוח", פורסם ב-13 בדצמבר של אותה שנה, ואחריו יצא "לופ" שיצא ב-10 בינואר 2020. באותה יום בו יצא, דייוויד לאלי ציין שפיקסאר עובדת על סרטונים קצרים נוספים.

מאז יצאו חמישה סרטים נוספים, "לצאת", "מחילת הארנב", "עשרים ומשהו", "נונה" ו"עצמי". ב-24 בספטמבר 2021 יצא סרט תיעודי שעוקב אחר הפקת הסרטים "עשרים ומשהו" ו"נונה".

הסרטים הקצרים זכו לשבחים בעקבות הנושאים הבוגרים יותר בהשוואה להפקות הקודמות של פיקסאר, ואף חלקם היו מועמדים לפרס אוסקר לסרט המונפש הקצר הטוב ביותר.

## סרטי הסדרה

## קישורים חיצוניים
* 

## הערות שוליים

*
פיאג'ו וספה 125-300 GTS סופר

**פיאג'ו וספה 125–300 GTS סופר** (באיטלקית: **Piaggio Vespa GTS 125 Super**, **Piaggio Vespa GTS 300 Super**) הן סדרות של קטנועים מתוצרת יצרנית הרכב הדו-גלגלי **[[פיאג'ו]]**, ממשפחת המותג וספה. דגם **פיאג'ו וספה 300 GTS סופר** מיוצר משנת 2008, דגם **פיאג'ו וספה 150 GTS סופר** מיוצר משנת 2009 באיטליה.

## דגמים
* פיאג'ו וספה 125 GTS סופר (קרוי GTS SUPER 125 MY19).
* פיאג'ו וספה 300 GTS סופר (קרוי GTS SUPER 300 MY19).

## "פיאג'ו וספה 125–300 GTS סופר"

* שלדה: מעטפת יריעת פלדה עם חיזוקים מבניים מרותכים.
* מנוע קירור מים.
* מערכת הצתה - חשמלית.
* בלמים: קדמי: 220 מ"מ דיסק / אחורי: דיסק 220 מ"מ (דגם "פיאג'ו וספה 300 GTS סופר").
* מצמד - אוטומטי, צנטריפוגה יבשה.
* מתלים: מלפנים: זרוע יחידה עם בולם זעזועים הידראולי בתא כפול עם קפיץ קואקסיאלי / אחורי: קפיצי סליל עם טעינה מקדימה מתכווננת ו-2 בולמי זעזועים הידראוליים בעלי אפקט כפול.
* קיבולת מכל דלק: 7.0 ליטר (דגם "פיאג'ו וספה 125 GTS סופר"), 8.5 ליטר (דגם "פיאג'ו וספה 300 GTS סופר" שנת 2008), 9.2 ליטר (דגם "פיאג'ו וספה 300 GTS סופר" שנת 2012).

## תמונות

קובץ:Vespa GTS 300 Super white front.jpg | דגם "פיאג'ו וספה 300 GTS סופר"
קובץ:Vespa GTS 300 Super white back.jpg | דגם "פיאג'ו וספה 300 GTS סופר"
קובץ:Vespa GTS 300 Super 7.jpg | דגם "פיאג'ו וספה 300 GTS סופר"
קובץ:Vespa GTS 300 Super 1.jpg | דגם "פיאג'ו וספה 300 GTS סופר"
קובץ:Vespa GTS 300 Super 4.jpg | דגם "פיאג'ו וספה 300 GTS סופר"
קובץ:Vespa GTS 300 Super 5.jpg | דגם "פיאג'ו וספה 300 GTS סופר"
קובץ:Vespa GTS 300 Super matt.jpg | דגם "פיאג'ו וספה 300 GTS סופר"
קובץ:Vespa GTS 300 Super 3.jpg | דגם "פיאג'ו וספה 300 GTS סופר"


## ראו גם
* וספה GTS
* וספה 50 ספציאל

## קישורים חיצוניים
* 

* 
* 
* 
* אתר מותג וספה הבינלאומי 

## הערות שוליים

קטגוריה:קטנועים
קטגוריה:פיאג'ו
קטגוריה:כלי רכב שהושקו ב-2008
קטגוריה:כלי רכב איטלקיים
קטגוריה:וספה
קטגוריה:כלי רכב דו-גלגליים
יחסי מקסיקו–שווייץ

[ממוזער|[נשיא מקסיקו אנריקה פניה נייטו (מימין) נפגש עם מקבילו השווייצרי יוהאן שניידר-אמאן בעת ביקור האחרון במקסיקו, 2016]]
**יחסי מקסיקו–שווייץ** הם היחסים הדו-צדדיים בין מקסיקו לבין שווייץ. שתי המדינות חברות בארגון לשיתוף פעולה ופיתוח כלכלי ובאו"ם.

## היסטוריה
קשר רשמי בין מקסיקו לשווייץ הוקם בשנת 1827. באותה שנה פתחה שווייץ משרד דיפלומטי במקסיקו סיטי. בשנת 1832 חתמו שתי המדינות על חוזה של "ידידות ומסחר" ומקסיקו פתחה משרד דיפלומטי בבזל. בשנת 1945 שתי המדינות כוננו רשמית יחסים דיפלומטיים, ובשנת 1946 פתחה מקסיקו משרד דיפלומטי בברן. בשנת 1958 שתי המדינות שדרגו את משלחותיהן הדיפלומטיות לשגרירויות.

שווייץ שומרת על פרופיל בינלאומי ברמה גבוהה מפני שהיא מארחת כמה סוכנויות של האו"ם וארגונים בינלאומיים אחרים בז'נבה. מדי שנה מתקיים בדאבוס הפורום הכלכלי העולמי ובכירים מקסיקנים ברמה גבוהה, כולל הנשיא המקסיקני נוסעים לשווייץ להיפגש עם פוליטיקאים שווייצרים ואנשי עסקים.

בשנת 2016 חגגו שתי המדינות 70 שנה ליחסים דיפלומטיים. בשנת 2017 התגוררו במקסיקו כ-5,200 אזרחים שווייצרים.

## הסכמים דו-צדדיים
שתי המדינות חתמו על מספר הסכמים דו-צדדיים כגון הסכם תחבורה אווירית (1966); הסכם בנושא הימנעות ממיסוי כפול והעלמת מיסים (1994); הסכם לקידום והגנה הדדית על השקעות (1995); הסכם בנושא סיוע מנהלי הדדי בענייני מכס (2008); מזכר הבנות בנושא שיתוף הפעולה בין הסוכנות המקסיקנית לשיתוף פעולה בינלאומי לפיתוח (AMEXCID) והסוכנות השווייצרית לפיתוח ושיתוף פעולה (2013); מזכר הבנות בשיתוף פעולה בריאותי (2016) והסכם לשיתוף פעולה קולנועי (2017).

## חינוך
Colegio Suizo de México, הוא בית ספר יסודי ותיכוני שווייצרי במקסיקו, שמעניק חינוך למשפחות השווייצרים הגולה; יש לו קמפוסים בקוארנבקה, מקסיקו סיטי, וקרטרו.

## תחבורה
יש טיסות ישירות בין קנקון לציריך של חברת אדלווייס אייר.

## יחסי מסחר
בשנת 2001 חתמה מקסיקו על הסכם סחר חופשי עם איגוד הסחר החופשי האירופי הכולל את איסלנד, ליכטנשטיין, נורווגיה ושווייץ. בשנת 2018 הסתכם המסחר ההדדי בין מקסיקו לשווייץ ב-2.6 מיליארד דולר. בין השנים 1999–2016 השקיעו חברות שווייצריות במקסיקו יותר מ-9 מיליארד דולר. מספר חברות רב-לאומיות שווייצריות מבוססות ופועלות במקסיקו, כמו קרדיט סוויס, הולצ'ים, נסטלה, נוברטיס ו-UBS. חברות רב-לאומיות מקסיקניות כמו Cemex ו-Vitro פועלות בשווייץ.

## נציגויות דיפלומטיות
מקסיקו מחזיקה בשווייץ שגרירות בברן ו-2 קונסוליות בז'נבה ולוגאנו. מאידך, שווייץ מחזיקה במקסיקו שגרירות במקסיקו סיטי ו-3 קונסוליות בקנקון, גוודלחרה ומונטריי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עמנואל אונגרו

**עמנואל אונגרו** (בצרפתית: **Emanuel Ungaro**; 13 בפברואר 1933 – 21 בדצמבר 2019) היה מעצב אופנה צרפתי, שייסד את בית האופנה הנושא את שמו "עמנואל אונגרו" בשנת 1965.

## ביוגרפיה
אביו האיטלקי של אונגרו, התגורר בפרנקבילה פונטנה  שבנפת ברינדיזי, והגיע לצרפת כשנמלט מאימת הדיקטטורה הפשיסטית באיטליה. אונגרו האב, חייט במקצועו, העניק לבנו עוד בצעירותו את מכונת התפירה הראשונה שלו.

בגיל 22 הגיע אונגרו לפריז, וכעבור שלוש שנים החל לעבוד כמעצב אופנה עבור בית האופנה בלנסיאגה, שם עבד שלוש שנים. לאחר מכן עבד כמה שנים אצל המעצב אנדרה קורוז' , וב-1965 פתח אונגרו בפריז, בית אופנה משלו.

הוא השיק את קולקציית בגדי הגברים הראשונה שלו בשנת 1973, ועשר שנים לאחר מכן את הבושם הראשון שלו "דיווה". בשמים אחרים שלו: סנסו (1987) ואונגרו (1991).

ב-1997 הקים בשותפות עם בולגארי ופראגאמו  את **עמנואל אונגרו פרפומ'ס**, חברה זו הפיקה את הבשמים "Fleur de Diva" (1997); "Desnuda" (2001) ו"Apparition" (2004).

בשנת 2005 פרש אונגרו מבית האופנה שלו ומכר את המותג ליזם האינטרנט אסים עבדוללה תמורת 84 מיליון דולר.

ב-21 בדצמבר 2019 נפטר עמנואל אונגרו בפריז, והוא בן 86.

## קישורים חיצוניים

* 

קטגוריה:מעצבי אופנה צרפתים
קטגוריה:פריז: אישים
קטגוריה:צרפתים שנולדו ב-1933
קטגוריה:צרפתים שנפטרו ב-2019
קבוצת XT

**אקס.טי. הולדינגס בע"מ** (באנגלית: **XT Holdings**; לשעבר: "**עופר הולדינגס גרופ**") הידועה כ"**קבוצת XT**" היא חברה פרטית ישראלית, שנוסדה בנובמבר 2007 ועוסקת בהשקעות והחזקת חברות.
לחברה משרדים בפארק מת"ם שבחיפה, ובתל אביב. יושב ראש דירקטוריון החברה והמנכ"ל שלה הוא איש העסקים אודי אנג'ל.

בעלי השליטה בחברה הם אנשי העסקים אודי אנג'ל ועידן עופר אשר כל אחד מהם מחזיק בכ-50% ממניות החברה.

## היסטוריה

חברת "אקס.טי. הולדינגס" הוקמה בנובמבר 2007 תחת השם "עופר הולדינגס גרופ". בדצמבר 2007 רכשה כ-22.5% בחברת הנדל"ן חבס.
עד שנת 2012 החברות שבקבוצה נקראו על שם משפחת עופר. הן מותגו מחדש בשם XT על מנת למנוע בלבול באמצעי התקשורת עם חברות אחרות מקבוצת "עופר השקעות" שנמצאת בשליטתה של אשת העסקים ליאורה עופר.

ב-27 במרץ 2018 מכרה החברה כ-2.25% (מלוא החזקותיה) ממניות החברה לישראל.

## תחומי פעילות
* בעבר פעלה החברה בתחומי הנדל"ן, והחזיקה כ-22.5% ממניות קבוצת חבס.
* ספנות - XT ספנות מפעילה אוניות מכולה, אוניות צובר ונושאי מכוניות. ב-24 במאי 2011 נכללה החברה ברשימה של חברות שעליהן הוטלו סנקציות על ידי ארצות הברית, באשמת הפרה של איסור הסחר עם איראן. בספטמבר 2011 יצאה מרשימה זו.
* תעופה - XT תעופה הייתה מעורבת בליסינג מטוסים ובניהול צי של כלי טיס.
* הייטק - ל-XT היי-טק החזקות בחברות הזנק בשלבים שונים. בעבר החזיקה עופר הולדינגס בבעלות מלאה את Naiot Venture Accelerator - חממה טכנולוגית להשקעות בשלבים מוקדמים (Seed) בתחומי מכשור רפואי, טכנולוגיות המידע, תוכנה ומדעי החיים, שישבה ביקנעם.
* מילניום השקעות אלעד - (15%)
** החברה לישראל - חברת החזקות הפועלת בענפי הכימיקלים והזיקוק.
*** בזן - חברה ציבורית העוסקת בתחום זיקוק נפט גולמי ובייצור וייצוא מוצרי דלק בישראל
*** כימיקלים לישראל - חברה ציבורית העוסקת בהחזקת חברות המפיקות אשלג, כימיקלים, פוספטים ודשנים
*** בטר פלייס - הייתה חברה שפעלה בתחום כלי הרכב החשמליים.
*** עד שנת 2015 החזיקה בחברות:
**** או.פי.סי אנרגיה - חברה העוסקת בהקמה ותפעול של תחנות כוח ומתקני ייצור חשמל בישראל.
**** קורוס אוטו - חברה לייצור כלי רכב בסין.
**** צים - חברה ישראלית הפועלת בתחום הספנות
**** טאואר סמיקונדקטור - חברה ישראלית העוסקת בפיתוח וייצור מוליכים למחצה ומעגלים משולבים לתעשיית האלקטרוניקה.
* עד מרץ 2018 החזיקה במניות החברה לישראל באופן ישיר

## ראו גם
* עופר השקעות

## קישורים חיצוניים
* 
* 

## הערות שוליים

קטגוריה:חברות החזקות ישראליות
קטגוריה:ישראל: חברות פרטיות
קטגוריה:ישראל: חברות שהוקמו ב-2007